|  |  |  |
| --- | --- | --- |
|  | REPUBLIKA SLOVENIJA**Upravna enota Tržič** |  |
|  | Trg svobode 18, 4290 Tržič | T: 04 595 21 00E: ue.trzic@gov.siwww.upravneenote.gov.si/trzic/ |

Številka: 110-3/2025-6254-2

Datum: 11.2.2025

Na podlagi 58. člena Zakona o javnih uslužbencih (Uradni list RS, št. 63/2007 – ZJU-UPB3 - uradno prečiščeno besedilo, 65/2008, [69/2008](http://www.uradni-list.si/1/objava.jsp?urlid=200869&stevilka=3014)-ZTFI-A, [69/2008](http://www.uradni-list.si/1/objava.jsp?urlid=200869&stevilka=3015)-ZZavar-E, [40/2012](http://www.uradni-list.si/1/objava.jsp?urlid=201240&stevilka=1700)-ZUJF, 158/2020 – ZIntPK-C, 203/2020 – ZIUPOPDVE, 202/2021 Odl US in 3/2022-ZDeb; v nadaljevanju ZJU)

**Upravna enota Tržič**, Trg svobode 18, 4290 Tržič,

objavlja javni natečaj za zasedbo prostega uradniškega delovnega mesta za nedoločen čas, s polnim delovnim časom in petmesečnim poskusnim delom,

**svetovalec** (šifra delovnega mesta 87) v Oddelku za upravne notranje zadeve.

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še sledeče pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj sedem (7) mesecev delovnih izkušenj,
* opravljen strokovni izpit iz upravnega postopka druge stopnje (če ga kandidat nima, ga mora opraviti v 3 mesecih od sklenitve delovnega razmerja),
* opravljeno obvezno usposabljanje za imenovanje v naziv (če ga kandidat nima, ga mora opraviti najkasneje v 1 letu od sklenitve pogodbe o zaposlitvi),
* znanje uradnega (slovenskega) jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se, skladno s 13. točko 6. člena ZJU, šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Kot ustrezne delovne izkušnje se štejejo tudi izkušnje javnih uslužbencev, ki so v okviru državne uprave ali v pravosodnih organih pridobili delovne izkušnje na delovnih mestih, za katere se zahteva dve stopnji nižja izobrazba, kot je zahtevana.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranem kandidatu se bo preverjalo ali ima opravljen strokovni izpit iz upravnega postopka. V kolikor izbrani kandidat nima opravljenega strokovnega izpita iz upravnega postopka, ga bo moral v skladu z 31. členom Zakona o splošnem upravnem postopku (Uradni list RS, št. [24/2006](http://www.uradni-list.si/1/objava.jsp?sop=2006-01-0970) - ZUP-UPB2 – uradno prečiščeno besedilo, z nadaljnjimi spremembami) opraviti najkasneje v treh mesecih od sklenitve delovnega razmerja.

Prav tako se bo pri izbranem kandidatu preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu z 89. členom ZJU, opraviti najkasneje v enem letu od sklenitve pogodbe o zaposlitvi.

**Naloge delovnega mesta:**

**-** sprejemanje plačil upravnih storitev in zaključek MPZT blagajne

**-** izvajanje upravnih overitev

- izdajanje izpiskov iz elektronske zemljiške knjige

- sprejemanje vlog za izdajo digitalnih spletnih potrdil SIGENCA

- izdaja vrednotnic za osebno dopolnilno delo

- posredovanje splošnih informacij strankam

- sprejemanje vlog strank

- posredovanje telefonskih zvez

- opravljanje nalog s področja gibanja in prebivanja tujcev

- vodenje in odločanje v zahtevnih upravnih postopkih na prvi stopnji

- izdajanje potrdil iz zahtevnih evidenc oziroma o dejstvih, o katerih organ ne vodi evidence, pa zakon določa izdajo potrdila o dejstvu

- sodelovanje pri pripravi osnutkov internih in zahtevnejših gradiv

- zbiranje, urejanje in priprava podatkov za oblikovanje zahtevnejših gradiv

- samostojno oblikovanje manj zahtevnih gradiv s predlogi ukrepov

- opravljanje drugih upravnih nalog podobne zahtevnosti

- sodelovanje v delovnih skupinah

- druge naloge po odredbi vodje oddelka ali načelnika.

Na delovnem mestu se bodo s področja gibanja in prebivanja tujcev opravljale naloge: posredovanje informacij strankam, sprejemanje vlog in vnašanje vlog v register tujcev, izdaja potrdil.

Kandidat vloži prijavo na predpisanem obrazcu, ki je sestavni del objave javnega natečaja in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe, pridobljen strokovni naziv, datum zaključka izobraževanja in ustanova, na kateri je bila izobrazba pridobljena,
2. izjavo o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datumom prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje/ravni izobrazbe, ki je bila zahtevna za to delovno mesto,
3. pisno izjavo o izpolnjevanju pogoja opravljenega obveznega usposabljanja za imenovanje v naziv, če je kandidat usposabljanje opravil,
4. pisno izjavo o izpolnjevanju pogoja opravljenega strokovnega izpita iz upravnega postopka druge stopnje, če je kandidat izpit opravil,
5. pisno izjavo kandidata, da:
* je državljan Republike Slovenije,
* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. pisno izjavo, da za namen tega natečajnega postopka dovoljuje Upravni enoti Tržič pridobitev podatkov iz zgoraj navedenih alinej iz uradnih evidenc,
2. pisno izjavo kandidata, da je seznanjen in dovoljuje, da bo Upravna enota Tržič podatke, ki jih je kandidat navedel v prijavi za prosto delovno mesto, obdelovala za namen izvedbe javnega natečaja.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis in da kandidat v njem poleg formalne izobrazbe navede tudi druga znanja, sposobnosti in veščine, ki jih je pridobil.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list št. 139/2006 in 104/2010) se v izbirni postopek ne uvrsti kandidat, ki ne izpolnjuje natečajnih pogojev.

Strokovna usposobljenost kandidatov se bo presojala na podlagi navedb v prijavi, priloženih pisnih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Izbrani kandidat bo delo na uradniškem delovnem mestu svetovalec opravljal v uradniškem nazivu svetovalec III, z možnostjo napredovanja v uradniški naziv svetovalec II in svetovalec I.

Izhodiščni plačni razred prostega uradniškega delovnega mesta v nazivu svetovalec III je 17. plačni razred oziroma osnovna plača na podlagi trenutno veljavne plačne lestvice znaša 2.012,14 eur bruto, pri čemer se pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/2024).

Z izbranim kandidatom bo sklenjeno delovno razmerje **za nedoločen čas, s polnim delovnim časom in petmesečnim poskusnim delom.** Izbrani kandidat bo delo opravljal v prostorih Upravne enote Tržič, Trg svobode 18, v Tržiču.

Kandidat vloži prijavo v pisni obliki skupaj z izjavami, na priloženem obrazcu »Vloga za zaposlitev« tako, da jo pošlje:

* v zaprti ovojnici z označbo »za javni natečaj - svetovalec šifra DM 87 v OUNZ, številka 110-3/2025« na naslov: Upravna enota Tržič, Trg svobode 18, 4290 Tržič, ali
* na elektronski naslov: ue.trzic@gov.si, z navedbo zadeve: »za javni natečaj - svetovalec šifra DM 87 v OUNZ, številka 110-3/2025», pri čemer veljavnost prijave ni pogojena z elektronskim podpisom,

in sicer **v roku 8 dni** po objavi na osrednjem spletnem mestu državne uprave GOV.SI v zbirki delovnih mest (<https://www.gov.si/zbirke/delovna-mesta/>) oziroma na Zavodu Republike Slovenije za zaposlovanje.

Kandidati bodo o izbiri pisno obveščeni najkasneje v roku 60 dni po opravljeni izbiri.

Obvestilo o končanem postopku javnega natečaja bo objavljeno na osrednjem spletnem mestu državne uprave GOV.SI v zbirki delovnih mest (<https://www.gov.si/zbirke/delovna-mesta/>).

Informacije o izvedbi javnega natečaja daje Matejka Rožič Soklič, na telefonski št.: 04/ 59 52 118, informacije o delovnem področju pa Anja Kaloper, na telefonski št.: 04/ 59 52 124, vsak delovni dan med 8.00 in 12.00 uro.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

 **Mag. Alenka Maršič**

 **načelnica**

Priloga:

- obrazec: vloga za zaposlitev